ՀՀ նախագահի, ՀՀ նախագահի թեկնածուի եւ, ընդհանրապես, քաղաքական դասի կողմից իրավունքն ու օրենքը այդկերպ բռնաբարելու անթաքույց դրսեւորումները ներքաղաքական կոլապսի վերջին արարն են դարձել։ Պետական կառավարման համակարգի, սահմանադրական կարգի, Հանրապետության նախագահի անձի փոփոխությունների եւ երկրում իրականացվող բարեփոխումների անվան տակ վիթխարի մի զավեշտախաղ է բեմադրվում, որպեսզի Սերժ Սարգսյանը Բաղրամյան 26-ում շարունակի վայելել իշխանությունը, իսկ նրա հենարան քրեաօլիգարխիան ու կոռումպացված նոմենկլատուրան շարունակեն հարստահարել բնակչությանը։